als_Latn dik_Latn sag_Latn
Edhe pse fushata zgjedhore ende nuk ka filluar zyrtarisht, çdo ditë partitë janë në aksion, sidomos kandidatët që duan me çdo kusht t'ia mësyjnë Kuvendit të Kosovës, për ta zënë një ulëse të çmuar aty. Garë më e fortë bëhet mes vetë kandidatëve brenda listave të partive apo koalicioneve sesa mes vetë rivalëve politikë. Në këtë konkurrencë të ashpër, ka të tillë që hedhin shuma të mëdha për aktivistët, organizatorët, votuesit e deri te komisionerët. Kjo skemë financimi është tërësisht e dyshimtë dhe e dëmton procesin zgjedhor. Në secilin subjekt e dinë fare mirë se çfarë shumash të mëdha shpenzohen, por, në fund, kur bëhen raportet financiare, as që përmenden. Mungesa e transparencës financiare është ndër pikat më të dobëta të demokracisë kosovare. Donacione të shumta, as që përmenden dhe qarkullojnë në fushatë në mënyrë klandestine.
Rreziku i blerjes së votës mund ta dëmtojë procesin jashtëzakonisht dhe KQZ-ja në këtë drejtim duket e pafuqishme për të bërë diçka. Në fakt, Komisioni Qendror i Zgjedhjeve është edhe i painteresuar që t'i zbardhë financat e fushatës, sepse anëtarët e KQZ-së janë edhe përfaqësues të partive në garë, prandaj nuk kanë ndonjë vullnet që t'i dëmtojnë subjektet e tyre. Por, blerja e votës do ta shëmtonte 11 qershorin. Për shkak të situatës sociale, papunësisë dhe varfërisë së thellë, politikanët, që janë mësuar të blejnë vota, nuk e kanë të vështirë të bëjnë për vete votues për një mbushje apo një thes miell. Kjo është e turpshme, por ndodh dhe ka ngjarë edhe në zgjedhjet e kaluara. Megjithatë, rreziku më i madh është blerja e komisionerëve, ata që administrojnë zgjedhjet, numërojnë votat e partive dhe të kandidatëve. Dënimi me burg mund t'i stepë ata që ta shpërdorojnë votën e sovranit, por gjithsesi, keqpërdorimet pritet të ndodhin edhe në këto zgjedhje. Kandidatët më së shumti frikësohen nga vjedhja brenda radhëve të subjektit apo koalicionit që garon në zgjedhje. Zgjedhjet e 11 qershorit janë një sfidë e fortë, prandaj duhet një vëzhgim sa më i thukët për të denoncuar hajnitë e pritshme.
(Kosova Sot)
Përbërja e legjislaturës së gjashtë të Kuvendit të...
Pas shpalljes së rezultateve të zgjedhjeve parlamentare të 11 qershorit nga KQZja,...
Qeveria e ardhshme e Kosovës ka përpara vetes sfida të forta, por tri janë...
Në një ditë Bajrami, me temperatura të larta, zgjedhësit shqiptarë...
Pas shpalljes së rezultateve të zgjedhjeve parlamentare të 11...
Qeveria e ardhshme e Kosovës ka përpara vetes sfida të forta,...
Kosova mbetet një vend ku krimi ndëshkohet fare pak, ndërsa...
Një sulmues vetvrasës, ka hedhur një bombë në kryeqytetin sirian, Damask,...
Shpend Kastrati është dënuar padrejtësisht pa asnjë fakt thotë...
Drejtori i të ashtuquajturës Zyrë për Kosovën në Qeverinë e...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn